EkBass/fiwiki-20250220-pages-articles huggingface dataset:
Warkauden Urheilijat

Warkauden Urheilijat ry (WU, Warkauden tehtaan voimistelu- ja urheiluseura (1904–1911), voimistelu- ja urheiluseura Elo (1911–1929)) on vuonna 1904 perustettu varkautelainen yhdistys, joka nykyisin toimii Varkaudessa junioreiden ja nuorten maastohiihdon erikoisseurana. Palloilupuolella toimi Varkauden suojeluskunnan palloilijat vuosina 1919–1929, jonka Eloon liittymisen seurauksena syntyi nykyinen WU. WU:lla on ollut toimintaa myös useissa muissa lajeissa. Pesäpallon Suomen-mestaruuksista se kamppaili jo vuonna 1929 cupmuotoisessa kilpailussa pudoten jatkosta puolivälierissä. Naisten puolella seura selvisi aina loppuotteluun saakka vuonna 1946 häviten siinä Katajanokan Haukoille, johdettuaan ensimmäisen osaottelun jälkeen kahdella juoksulla. Myös kesällä 1940 oli tullut hopeaa.Varkauden naisten urheilusta Seurassa on pelattu myös jääpalloa ja jääkiekkoa. Jääkiekkomaalivahti ja -tuomari Raimo Sepponen on edustanut seuraa. Ainoalla Jääkiekon SM-sarjakaudella 1963–1964 joukkue saavutti 18 ottelussa yhden sarjapisteen vierastasapelillä Rauman Lukkoa vastaan. Joukkueen maaliero sarjassa oli 36–153. Joukkueen tehokkain pelaaja oli Pekka Olkkonen, 8+4=12.Jääkiekkokirja 1964-65 Muita WU:ta edustaneita: * Nyrkkeilyn EM- pronssimitalisti vuodelta 1963 Antero Halonen * Salpausselän hiihtojen moninkertainen voittaja Kerttu Pesonen * Jääkiekkoilija Raimo Raak pelasi mestaruussarjassa kaudella 1963–1964 Warkauden Urheilijain miehistössä. * Keihäänheiton olympiamitalisti Kaisa Parviainen, joka kuului myös naisten pesäpallojoukkueeseen. == Lähteet == == Aiheesta muualla == * Seuran sivut * Seuran historiaa * Varkauden urheiluseurat Luokka:Varkautelaiset urheiluseurat Luokka:Suomalaiset hiihtoseurat Luokka:Vuonna 1904 perustetut urheiluseurat
Jaakko Forsman (nuorempi)

Kaarle Juhana Jaakko Forsman (27. syyskuuta 1867 Turku − 30. elokuuta 1946 Helsinki) oli suomalainen historiantutkija, opettaja ja tietokirjojen toimittaja. Hän sai professorin arvonimen vuonna 1940. Forsman toimi oppikoulun historian lehtorina Savonlinnassa ja Helsingissä. Hän laati oppikirjoja, toimitti tietosanakirjoja ja kirjoitti huomattavan osan Ison tietosanakirjan (1931−1939) artikkeleista. Forsmanin vanhemmat olivat varatuomari Carl Julian Forsman ja Johanna Theresia Alander. Hänen puolisonsa oli vuodesta 1896 Jenny Lovisa Saxén.Kuka kukin oli, Wikisource Forsmanin poika oli kirjallisuudentutkija ja kriitikko Rafael Koskimies. Hänen veljensä oli lääketieteen tohtori ja pääjohtaja Akseli Koskimies. Hänen setiään olivat professori Jaakko Forsman ja valtiomies Yrjö Sakari Yrjö-Koskinen. == Julkaisuja == * Ruotsin ja Venäjän väliset suhteet 1497-1560, 1895 (väitöskirja) * Mistä syystä sosialismi levisi Suomen maalaisväestön keskuuteen? Otava, 1912 * Mihin olemme menossa? (1935) * Maailmansota. Politiikka ja moraali (1942) == Lähteet == * Otavan iso tietosanakirja, osa 2. Helsinki: Otava, 1961. === Viitteet === Luokka:Suomalaiset historioitsijat Luokka:Suomalaiset professorin arvonimen saaneet Luokka:Vuonna 1867 syntyneet Luokka:Vuonna 1946 kuolleet
Grand anglo-français blanc et orange

Grand anglo-français blanc et orange on ranskalainen laumassa metsästävä koirarotu, joka kuuluu nimensä mukaisesti englantilais-ranskalaisiin ajokoiriin. Nimi merkitsee suoraan suomennettuna "suuri valko-oranssi englantilais-ranskalainen ajokoira". Rotu on englantilais-ranskalaisista ajokoirista harvinaisin. == Ulkonäkö == Yleisvaikutelma on voimakas koira, jonka pää on enemmän englantilaistyyppinen kuin kolmivärisellä sukulaisellaan. Silmät ovat suuret ja tummanruskeat. Korvat ovat lyhyet, riippuvat ja melko paksut. Häntä on melko pitkä. Karvapeite on lyhyttä ja ohutta. Väri on valkoinen, jossa on joko sitruunankeltaisen tai oranssin värisiä alueita - oranssi ei saa koskaan olla sävyltään niin tumma, että se vaikuttaisi punaiselta. Säkäkorkeus vaihtelee 60–70 cm välillä.Standard: Grand Anglo- Français Blanc et Orange. Fédération Cynologique Internationale. Haettu 2.1.2021. Painoa rodulla on 30–36 kg. == Luonne == Grand anglo-français blanc et orange on luonteeltaan uskollinen ja omistautunut. Sen metsästysvietti on hyvin voimakas ja sen hajuaisti hyvin kehittynyt. Rotu vaatii paljon liikuntaa, eikä se sovi pieniin asuntoihin. == Alkuperä == Kookkaita ranskalaisia ajokoiria, erityisesti billy, risteytettiin kelta-valkoisten englanninkettukoirien kanssa, jonka tuloksena syntyi nykyinen suuri valko- oranssi ajokoira. Kuten muutkin suuret englantilais-ranskalaiset ajokoirat, myös valko-oranssi kuuluu ns. chien d'ordre -ryhmään eli koiriin, jotka ajavat itseään suurempaa riistaa: metsäkaurista, saksanhirveä ja villisikaa. == Lähteet == === Viitteet === Luokka:FCI 6 Ajavat ja jäljestävät koirat Luokka:Ajokoirat Luokka:Ranskalaiset koirarodut
Musta lammas (täsmennyssivu)

Musta lammas voi tarkoittaa seuraavia: * musta lammas, sanonta * Ravintola Musta Lammas, kuopiolainen gourmetravintola * Musta lammas, Edorfin mixtape vuodelta 2006 * Black Sheep – musta lammas, komediallinen kauhuelokuva vuodelta 2007 * ”Musta lammas”, Petri Nygårdin laulu vuodelta 2020 Katso myös: * The BlackSheeps, norjalainen yhtye Luokka:Täsmennyssivut
Grand anglo-français tricolore

Grand anglo-français tricolore on Ranskassa kehitetty koirarotu, joka kuuluu nimensä mukaisesti englantilais-ranskalaisiin ajokoiriin. Suoraan suomennettuna nimi merkitsee "suuri kolmivärinen englantilais-ranskalainen ajokoira". Rotu on suurista ranskalaisista ajokoirista kaikkein yleisin. == Ulkonäkö == Rotu on yleisvaikutelmaltaan enemmän ranskalaistyyppinen - tiettyjä kettukoiramaisia piirteitä lukuun ottamatta, joiden määrä vaihtelee yksilöittäin. Niska on melko pitkä ja vahva. Karvapeite on lyhyt. Väriltään se on kolmivärinen eli tricolor: pohjaväri on valkoinen, jossa on mustia ja parkin- tai kuparinruskeita (tan-värisiä) alueita; musta mantteli on hyvin yleinen.Standard: Grand Anglo- Français Tricolore. Fédération Cynologique Internationale. Haettu 2.1.2021. Keskimääräinen säkäkorkeus on 60-70 cm ja paino 34,5-35,5 kg. == Luonne ja käyttäytyminen == Grand anglo-français tricolore on tottelevainen ja uskollinen. Se metsästää suurissa ajueissa ja vaatii paljon fyysisiä aktiviteetteja, eikä sitä suositellakaan pelkäksi seurakoiraksi eikä varsinkaan pidettäväksi kaupungissa. Vaikka se tuleekin muiden koirien kanssa toimeen, se saattaa saalisviettinsä vuoksi soveltua huonosti pidettäväksi yhdessä muiden eläinlajien kanssa. == Alkuperä == Kookkaita ranskalaisia ajokoiria, erityisesti poitevin, risteytettiin kolmiväristen englanninkettukoirien kanssa, jonka tuloksena syntyi ns. bâtard du Haut-Poitou eli "yläpoitoun sekarotuinen". Kuten muutkin suuret englantilais-ranskalaiset ajokoirat, myös kolmivärinen kuuluu ns. chien d'ordre -ryhmään eli koiriin, jotka ajavat itseään suurempaa riistaa: metsäkaurista, saksanhirveä ja villisikaa. == Lähteet == === Viitteet === Luokka:FCI 6 Ajavat ja jäljestävät koirat Luokka:Ajokoirat Luokka:Ranskalaiset koirarodut
Marguerite Monnot

Marguerite Monnot (28. elokuuta 1903 – 12. lokakuuta 1961) oli ranskalainen pianisti ja säveltäjä. Monnot on tehnyt Édith Piafille muun muassa laulut ”Hymne à l'amour” (1949) ja ”Milord” (1959). Monnot on säveltänyt musikaalin Irma La Douce (1960). ==Elämä ja ura== Marguerite Monnot syntyi sokean urkurin ja säveltäjän Marius Monnot’n tyttäreksi. Hän opiskeli musiikkia aluksi isänsä opettamana ja sitten Alfred Cortot’n ja Nadia Boulangerin johdolla. Hän debytoi pianistina jo kolmevuotiaana ja aloitti myös säveltämisen jo nuorella iällä. Muutettuaan Yhdysvaltoihin Marguerite Monnot lopetti esiintymiset ja keskittyi säveltämiseen. Ensimmäinen hittilevytys oli Annette Lajonille sävelletty ”L’Etranger”, joka sai Ranskan akatemian Grand Prix du Disque -palkinnon 1935. Yhdessä sanoittaja Raymond Asson kanssa syntyivät monet Monnot’n suurista hiteistä, kuten Marie Dubas’n ja sitten Edith Piafin esittämä ”Mon legionnaire”. Monnot teki yhteistyötä Piafin kanssa kappaleilla ”L’Hymne à l'amour” ja ”C’etait un jour de fête”. Charles Dumontin kanssa syntyi Piafin esittämä laulu ”Les Amants d’un jour” ja René Rouzaud’n kanssa ”La goualante du pauvre Jean”. Henri Contet oli sanoittajana Piaf-hitissä ”Ma mome, Ma p’tite môme”, ja Georges Moustaki kappaleessa ”Milord”. Muita Monnot’n sävellyksiä ovat ”Paris Méditerranée”, ”J’ai dansé avec l’amour”, ”C’est un monsieur très distingué”, ”Tu es partout”, ”C’est à Hambourg”, ”Le petite monsieur triste” ja ”Escale”.Monnot, Marguerite (1903–1961) , Dictionary of Women Worldwide: 25,000 Women Through the Ages], Thomson Gale 2007. Vaatii HighBeam-tilauksen. ==Lähteet== * Biographie de Marguerite Monnot (elämäkerta) * ===Viitteet=== Luokka:Vuonna 1903 syntyneet Luokka:Édith Piaf Luokka:Vuonna 1961 kuolleet Luokka:Ranskalaiset säveltäjät
Luumut

Luumut on ruusukasveihin kuuluvan Prunus-suvun alasuku, johon kuuluvat aprikoosit ja luumut. Luumujen hedelmät ovat luumarjoja. == Lajeja == * Aprikoosi (Prunus armeniaca) * Kirsikkaluumu (Prunus cerasifera) * Luumu (Prunus domestica) * Japaninaprikoosi (Prunus mume) * Japaninluumu (Prunus salicina) * Oratuomi (Prunus spinosa) Luokka:Tuomet
Decize

Decize on Ranskan kaupunki Burgundi-Franche-Comtén alueella Nièvren departementissa. Se sijaitsee departementin eteläosassa Loirejoen varrella Neversin kaakkoispuolella. Decizessä on arviolta 5 626 asukasta (vuonna 2014) ja sen pinta-ala on 48,22 neliökilometriä. == Lähteet == == Aiheesta muualla == *Kaupungin internetsivut Luokka:Nièvren kunnat
Sulkeuma

Sulkeuma voi viitata johonkin seuraavista: * sulkeuma, kivilajin tai mineraalin sisässä oleva vieraan aineksen esiintymä * sulkeuma, metalliin jäänyt partikkeli * sulkeuma (ohjelmointi), funktionaalisen ohjelmoinnin käsite * sulkeuma, matemaattisia käsitteitä: ** algebrallinen sulkeuma ** topologinen sulkeuma
Raision venesatama

thumb|250px|Raisionlahden venesatamaa lokakuussa 2010 kuvattuna M/S Allure of the Seasin kannelta. Raision venesatama eli Hahdenniemen venesatama on Raision kaupungin Kaanaan kaupunginosassa Raisionlahden länsirannalla sijaitseva Lounais-Suomen suurin ja yksi Suomen suurimmista venesatamista. Venesataman omistaa Raision kaupunki ja venepaikkoja on yli 700, minkä lisäksi alueella on noin 600 talvisäilytyspaikkaa veneille. Raision venesatama on kotisatama ja vain muutama venepaikka on varattu vierailijoille. Venesatamaan johtaa 2,4 metrin syvyinen veneväylä, joka erkanee Pernon telakalle johtavasta 9 metrin väylästä. Venesatama on myös suosittu tarkkailupaikka Raisionlahden toisella puolella sijaitsevaan Pernon telakan ja siellä rakennettavien suurten risteilyalusten näkemiseen. == Alueen palvelut ja yritykset == Satamassa toimii Neste Oilin polttoainejakelun veneasema ja sen yhteydessä 25-paikkainen kahvila. Vuodesta 2008 lähtien venesatamassa on ollut ravintolalaiva M/S Bruno, joka vaurioitui tulipalossa syksyllä 2011. Ravintolalaiva on avoinna vain kesäkaudella. Venesatamassa on myös septitankin imutyhjennysmahdollisuus, venetelakka ja muita veneilypalveluita. thumb|Raisionlahden venesatama, taustalla Meyer Turku Oy:n telakka. Keväällä 2014 Fiskars siirsi sataman alueelle Buster-veneiden hallinnon, markkinoinnin ja tuotekehityksen. Alueella toimii myös merenkulun, ajoneuvojen sekä teollisuuden sähkölaitteisiin erikoistunut Mastervolt sekä venetarvikeliike Raisionranta. Keväällä 2015 alueelle perustettiin Busterin ensimmäinen konseptimyymälä, Buster Store. == Historia == Kun Raision kunta sai Hahdenniemen tilan ranta-alueet omistukseensa vuonna 1963, se aloitti venesataman rakentamisen alueelle. Aluksi venesatamassa oli yksi iso laituri ja noin 25 venepaikkaa sekä mattolaituri. Yleissuunnitelma venesatamasta tehtiin 1980-luvulla ja vuonna 1989 valmistui diplomityö rantapaviljongista ja meriuimalasta. Veneiden talvisäilytysalueen kehittämisestä tehtiin suunnitelma 2000-l. ensimmäisellä vuosikymmenellä, ja se toteutettiinkin. Alueen kehittämistä varten se kuuluu vuosien 2011–2013 aikana Raision kaupungin kaavoitusohjelman aluerakenneselvitykseen. == Lähteet == == Aiheesta muualla == * Luokka:Suomen venesatamat Venesatama
Räjähtävän pään oireyhtymä

Räjähtävän pään oireyhtymä on harvinainen unihäiriö, josta kärsivä kuulee kuin päänsä sisältä tulevan kovan, räjähtävän äänen. Tapahtuma on kivuton, ja se useimmiten ilmenee juuri ennen syvän unen vaihetta mutta joskus vasta sen jälkeen. Häiriötä esiintyy yleisimmin yli 50-vuotiailla, ja naisilla se on yleisempää kuin miehillä. Oireyhtymää on kuitenkin tavattu jo 10-vuotiailla lapsilla.American Sleep Association: Exploding Head Syndrome Räjähtävän pään oireyhtymällä ajatellaan olevan vankka yhteys stressiin ja äärimmäiseen väsymykseen. Oireyhtymää voidaan hoitaa vaikuttamalla taustalla oleviin ongelmiin. Sen hoidossa on hyödynnetty myös klomipramiinia. Oireyhtymän täsmällinen aiheuttaja on yhä tuntematon. Häiriö ei ole vaarallinen. Samankaltaisen kokemuksen voivat laukaista jotkin lääkitykset. == Lähteet == Luokka:Unihäiriöt Luokka:Oireyhtymät
The Magic of Belle Isle

The Magic of Belle Isle on draamakomedia pyörätuolissa istuvasta kirjailijasta, joka ystävystyy yksinhuoltajaäidin ja tämän lasten kanssa. Elokuvan pääosia esittävät Morgan Freeman, Madeline Carroll, Virginia Madsen, Kenan Thompson, Jessica Hecht, Fred Willard, Nicolette Pierini ja Boyd Holbrook. Elokuvan on ohjannut Rob Reiner. Elokuvan ensi-ilta oli heinäkuussa 2012. == Aiheesta muualla == * Luokka:Rob Reinerin ohjaamat elokuvat Luokka:Vuoden 2012 yhdysvaltalaiset elokuvat Luokka:Yhdysvaltalaiset draamaelokuvat
Matiaksenkirkko

thumb|Kirkon eteläinen julkisivu. Matiaksenkirkko on katolinen, keskiajalta peräisin oleva kirkko Budapestin Linnavuorella Unkarissa. Sen päätorni näkyy kaupungin monin osiin, ja se on Budapestin tunnetuimpia maamerkkejä.http://www.sacred-destinations.com/hungary/budapest-matthias- church Kirkko on viralliselta nimeltään Budan Linnan Pyhän Neitsyen kirkko.http://www.matyas-templom.hu/eng/kozossegunk.html Se tunnetaan kuitenkin paremmin Matiaksenkirkon nimellä 1400-luvulla hallinneen Matias- kuninkaan mukaan. Matias kruunattiin kirkossa ja hänet vihittiin siellä kahdesti, ja hän myös rakennutti kirkkoon etelätornin. Tornissa on näkyvillä Corvinus-suvun vaakuna, jossa on korpin kuva.http://www.budapest-tourist- guide.com/matthias-church.html Ensimmäinen kirjallinen tieto Matiaksenkirkosta on vuodelta 1247, jolloin se mainitaan Budan linnan pääkirkkona. Se oli rakennettu ensin goottilaiseen tyyliin, mutta sitä on sen jälkeen laajennettu ja rakennettu uudelleen useita kertoja. Kun turkkilaiset valtasivat Budan 1526, kirkko muutettiin moskeijaksi. Kaupungin takaisin valtauksen jälkeen kirkko annettiin ensin fransiskaanien ja myöhemmin jesuiittojen käyttöön. Vuosina 1874–1896 kirkko rakennettiin uudestaan uusgoottilaiseen tyyliin Frigyes Schulekin suunnitelmien mukaisesti.http://english.budapest.hu/engine.aspx?page=sightseeing Matiaksenkirkon takana sijaitsee Kalastajanlinnake, josta aukeaa hyvä näköala Pestin puolelle. == Lähteet == == Aiheesta muualla == Luokka:Budapestin rakennukset ja rakennelmat Luokka:Unkarin kirkot Luokka:Kivikirkot
Isänpäivä (elokuva)

Isänpäivä (, tunnetaan myös nimellä Yllätysisät) on vuonna 1997 ensi-iltansa saanut komediaelokuva, joka on uusintaversio vuoden 1983 ranskalaisesta elokuvasta Les Compères. Elokuvan pääosia esittävät Robin Williams, Billy Crystal, Julia Louis-Dreyfus, Nastassja Kinski, Charlie Hofheimer, Bruce Greenwood, Charles Rocket, Patti D'Arbanville, Jared Harris ja Louis Lombardi. Mel Gibson ja Sugar Ray tekevät elokuvassa cameoroolin. Elokuvan on ohjannut Ivan Reitman. Elokuva oli taloudellinen floppi ja sai osakseen kritiikkiä. == Aiheesta muualla == * * Luokka:Vuoden 1997 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset uudelleenfilmatisoinnit Luokka:Ivan Reitmanin ohjaamat elokuvat
Eki eläinlääkäri

Eki eläinlääkäri () on lapsille suunnattu brittiläinen piirrossarja. Suomessa sarjaa on esittänyt Yle. Ekin suomenkielinen ääninäyttelijä on Ilkka Merivaara. == Jaksot: == === 1. Kausi === # Suomenkielinen nimi Englanninkielinen nimi Ensitetty Suomessa 1\. A Busy Day for Fetch 2\. Poor Mitch 3\. Froggatt in a Flap 4\. Carrots 5\. Football Crazy 6\. Where's Fetch? 7\. Something's in the Air 8\. The Duckhurst Monster 9\. Heatwave 10\. Parrot for Sale 11\. Catch the Goat 12\. Violet Has an Accident 13\. Mitch the Hero === 2. Kausi === # Suomenkielinen nimi Englanninkielinen nimi Ensitetty Suomessa 14\. The Cat Burglar 15\. Fetch the Babysitter 16\. Violet Takes Over 17\. Columbus' Travels 18\. Lionel's New Friend 19\. Iggy Gets Fit 20\. Fetch on TV 21\. Don't Tell Fetch 22\. Emergency for Kara 23\. Blizzard 24\. Surprise the Vet 25\. Happy Christmas, Duckhurst! === Äänirooleissa: === ==Suomen tuotanto== Suomennos ja ohjaus: Annika Rinne Äänitys: Yleisradion jälkiäänitys Sanoittaja: Tatu Tiihonen Tunnuslaulut: Tatu Tiihonen Maria Kynsijärvi Tapani Rinne ===Suomenkieliset ääninäyttelijät=== ==Lähteet== ==Aiheesta muualla== *http://www.bcdb.com/cartoons/Other_Studios/C/Cosgrove_Hall_Films/Fetch_the_Vet/ Luokka:2000-vuosikymmenen piirrossarjat Luokka:Pikku Kakkosen ohjelmat
Aldo Zenhäusern

Aldo Zenhäusern (3. elokuuta 1951 Visp, SveitsiLenouvelliste.ch, viitattu 10.1.2012 – 9. tammikuuta 2012Iihf.com, viitattu 10.1.2012) oli sveitsiläinen jääkiekkoilija. Hän oli Sveitsin jääkiekkojoukkueessa vuoden 1976 talviolympialaisissa Innsbruckissa. Hänen seurojaan olivat EHC Visp, HC Sierre, EHC Biel ja HC Lugano. Hänen poikansa on jääkiekkoilija Gerd Zenhäusern.Hockeyfans.ch, viitattu 10.1.2012Aldo Zenhäusern's profile at Sports Reference.com , viitattu 10.1.2012 Hän oli pelipaikaltaan puolustaja. Hän päätti uransa 1988. ==Lähteet== Luokka:Vuonna 1951 syntyneet Luokka:Vuonna 2012 kuolleet Luokka:Sveitsiläiset jääkiekkoilijat
Mike Barrett (jalkapalloilija)

Michael John "Mike" Barrett (12. syyskuuta 1959 Bristol – 14. elokuuta 1984 Bristol) oli englantilainen jalkapalloilija (laitahyökkääjä). Hän kävi koulua St Bede's Catholic Collegessa vuoteen 1978 saakka ja pelasi aluksi Shirehampton Sportsissa. Vuonna 1979 hän pääsi The Football Leagueen seuranaan Bristol Rovers FC. Siinä hän pelasi 129 ottelua, joissa hän teki kaikkiaan kahdeksantoista maalia. Barrett pelasi yhä Bristol Rovers FC:ssa, kun hänelle kehittyi kunto-ongelmia vuonna 1984. Tutkimusten jälkeen hänellä todettiin syöpä, johon hän kuoli pian 24-vuotiaana. Kuusi viikkoa hänen kuolemansa jälkeen syntyi hänen poikansa, Liam. Kuolinsyksynä Bristol Rovers pelasi Barrettille kaksi juhlaottelua, joista yksi oli Aston Villaa ja toinen Shirehampton Sportsia vastaan. Luokka:Englantilaiset jalkapalloilijat Luokka:Vuonna 1959 syntyneet Luokka:Vuonna 1984 kuolleet
Vigadó

Vigadó on Budapestissä sijaitseva konserttitalo. Vigadón suunnitteli Frigyes Feszl, ja se rakennettiin 1859–1864. Sitä pidetään yhtenä Budapestin hienoimmista kertaustyylejä edustavasta rakennuksesta. Sen julkisivua koristavat unkarilaisia reliefiveistoksia ja rintakuvia.Kaupunkikirjat, s. 49. Rakennus vaurioitui pahoin toisessa maailmansodassa, ja se avattiin uudelleen vasta 1980.Hebbert & Richardson, s. 80. Vigadó oli 1800-luvulla kaupungin merkittävin konserttitalo, ja esimerkiksi Franz Liszt, Johann Strauss, Johannes Brahms ja Claude Debussy pitivät siellä useita konsertteja. Nykyään muut salit ovat ohittaneet Vigadón merkityksessä paremman akustiikan ansiosta. Vigadóssa järjestetään kuitenkin edelleen konsertteja ja taidenäyttelyitä. == Lähteet == * * === Viitteet === == Aiheesta muualla == *Vigadón kotisivut Luokka:Budapestin rakennukset ja rakennelmat Luokka:Budapestin kulttuuri Luokka:Konserttitalot
Ei tämä tyttö lempeä anele

Ei tämä tyttö lempeä anele on suomalaisen Tarja Ylitalon studioalbumi vuodelta 1983. ==Kappaleet== # # # # # # # # # # # # == Lähteet == Luokka:Vuoden 1983 albumit Luokka:Tarja Ylitalon albumit
Syys surumielinen

Syys surumielinen on suomalaisen Tarja Ylitalon studioalbumi vuodelta 1990. ==Kappaleet== * Kiihkeä, nuori ja malttamaton * Tuo iltatähti kaukainen * Vaikka taivaiden taa * Rakkaus parantaa * Tuo tummahiuksinen * Syys surumielinen * Sataman valot * Vierelles aina jään * Kun rantaan maininki lyö * Tärkeää on toisen läheisyys * Tulisuudelma * Jos nyt menet pois Luokka:Vuoden 1990 albumit Luokka:Tarja Ylitalon albumit
Franz Dorfer

Franz Dorfer (20. toukokuuta 1950 Waidhofen an der Ybbs, Ala-Itävalta – 8. tammikuuta 2012) oli itävaltalainen nyrkkeilijä. Hän otteli Montréalin olympialaisissa 1976 ja siirtyi sen jälkeen ammattilaiseksi. Katowicen Euroopan-mestaruuskilpailuista 1975 hän voitti pronssia.Kleinezeitung.at, viitattu 10.1.2012 ==Lähteet== Luokka:Itävaltalaiset nyrkkeilijät Luokka:Vuonna 1950 syntyneet Luokka:Vuonna 2012 kuolleet
Tunteet voit näyttää

Tunteet voit näyttää on suomalaisen Tarja Ylitalon studioalbumi vuodelta 1982. ==Kappaleet== # # # # # # # # # # # # == Lähteet == Luokka:Vuoden 1982 albumit Luokka:Tarja Ylitalon albumit
Codemasters

Codemasters Software Company Limited tai Codemasters on vuonna 1986 perustettu brittiläinen videopelien kehittämiseen ja julkaisuun keskittynyt yritys. Codemasters on yksi vanhimmista yhä toiminnassa olevista brittiläisistä pelinkehittäjistä. Codemasters on ollut Electronic Artsin omistuksessa vuodesta 2021 lähtien. Vuonna 2019 yhtiö ilmoitti Slightly Mad Studiosin ostamisesta. Marraskuussa 2020 yhtiö kertoi aikeesta hyväksyä Take-Two Interactiven 973 miljoonan dollarin ostotarjous. Take-Two Interactive vahvisti ostavansa Codemastersin 994 miljoonan dollarin kaupassa. Kuitenkin joulukuussa 2020 Electronic Arts ilmoitti sopineensa yhtiön ostamisesta noin 1,2 miljardilla dollarilla. Codemastersin hallitus jätti Take-Twon tarjouksen suosituksen ja alkoi suosimaan EA:n tarjousta. EA osti Codemastersin helmikuussa 2021 ja ilmoitti, että EA aikoo kohdella Codemastersia itsenäisenä ryhmänä, joka tekee omia pelejään. == Pelit == Codemastersin kehittämiin peleihin lukeutuvat muun muassa:http://www.codemasters.com/uk/about-us/ * Colin McRae Rally-sarja * F1-sarja * Operation Flashpoint -sarja * Overlord -sarja == Lähteet == == Aiheesta muualla == * Profiili MobyGamesissä * Kotisivut * At home with the Codemasters, 1988
Pablo Santos

Pablo Santos (1987 – 15. syyskuuta 2006) oli Monterreyssa, Meksikossa syntynyt näyttelijä, joka muutti perheineen Los Angelesiin ollessaan 12-vuotias. Hän tuli tunnetuksi Greetings from Tucson -sarjan tähtenä vuosina 2002–2003. Lisäksi hän esiintyi lukuisissa jaksoissa muissa televisio-ohjelmissa. Elokuvia, joissa hänet nähtiin, olivat Sea of Dreams ja Party Animalz.FOXNews.com: 'Greetings From Tucson'Star Dies Santos joutui 19-vuotiaana Meksikossa lentoturmaan, jossa saamiinsa vammoihin hän kuoli sairaalassa. == Lähteet == == Aiheesta muualla == * Luokka:Meksikolaiset näyttelijät Luokka:Vuonna 1987 syntyneet Luokka:Vuonna 2006 kuolleet Luokka:Lento-onnettomuudessa kuolleet
Dave Alexander (bluesmuusikko)

Dave Alexander, myös Omar Shariff ja Omar Hakim Khayam (10. maaliskuuta 1938 Shreveport, Louisiana, Yhdysvallat – 8. tammikuuta 2012 Marshall, Texas, YhdysvallatLegendary ArkLaTex musician found dead Sunday ), oli yhdysvaltalainen bluespianisti ja laulaja. Hän edusti West Coast Bluesia. == Elämä == Alexander asui lapsuutensa Texasin Marshallissa. Vanhemmat kannustivat häntä pianonsoittoon. 1955 Alexander astui laivaston palvelukseen ja palattuaan siviiliin hän lähti 1957 Oaklandiin Kaliforniaan, jossa hän aloitti muusikonuran San Francisco Bay Areassa bluesin parissa. Aikaa myöten hän alkoi esiintyä sellaisten nimekkäiden muusikoiden kuin Big Mama Thornton, Jimmy Witherspoon, Muddy Waters, Buddy Guy ja Albert Collins kanssa. Alexander teki 1968 ensimmäisen oman levytyksensä, joka julkaistiin kokoelmalevyllä Oakland Blues. 1970-luvun alkupuolella hän julkaisi muutamia albumeja omalla nimellään. Sen jälkeen kun hän omaksui taiteilijanimen Omar Shariff, kesti melkein 20 vuotta, ennen kuin häneltä ilmestyi albumi. Alexander soitti 1970 Ann Arbor Blues and Jazz Festivalilla ja vuodesta 1973 usein San Francisco Blues Festivalilla. Hän kiersi myös Euroopassa. Alexander oli 1993 Handy Award -ehdokkaana. Hän kirjoitti artikkeleita Living Blues -musiikkilehteen. == Diskografia (valikoima) == * The Rattler (1972) * The Dirt on the Ground (1973) * Baddass (1996) * Omar the Magnificent (1997) * Anatomy of a Woman (1998) * Black Widow Spider (2000) == Aiheesta muualla== * Omar Shariff Allmusicissa * Piano Poet Unbound: Omar Shariff (Artikel auf Newsreview.com, engl.) == Lähteet== Luokka:Yhdysvaltalaiset bluesmuusikot‎ Luokka:Vuonna 1938 syntyneet Luokka:Vuonna 2012 kuolleet
Rosa (yhtye)

Rosa on Helsingistä lähtöisin oleva vuonna 2009 perustettu yhtye. Kevääseen 2011 saakka yhtye tunnettiin nimellä Mona, mutta nimi vaihdettiin, sillä Yhdysvalloista löytyi saman niminen nosteessa oleva yhtye.http://www.emi.fi/artistit/427/rosa ==Historia== Yhtye perustettiin vuonna 2009, kun yhtyeen laulaja Maija ja koskentinsoittaja Sami päättivät kokeilla uraa popmuusikkoina. Parin ensidemo Tutustua sai radiosoittoaikaa YleX:ssä vielä saman vuoden keväällä. Pian Maija ja Sami keräsivät ympärilleen muut yhtyeen jäsenet. Bändi sai nimen Mona. Monan ensimmäinen oikeassa studiossa äänitetty single Virta julkaistiin keväällä 2010 ja sekin pääsi YleX:n soittolistalle, ollen kanavan Himoitummat-listalla koko kappaleen soittolistahistorian ajan. Vuoden 2011 alussa yhtye allekirjoitti levytyssopimuksen EMIn kanssa ja samalla yhtyeen nimi vaihdettiin nykyiseen muotoonsa.http://www.ilosaarirock.fi/2011/media/lehdistotiedote0316.php Kesällä 2011 Rosa julkaisi tulevan albumin ensisinglen Ei milloinkaan, johon kuvattiin myös musiikkivideo. Tammikuussa 2012 julkaistiin albumin toinen single Virta, joka on päivitetty versio vuonna 2010 julkaistusta kappaleesta. ==Diskografia== ===Singlet=== * Virta / Aivan liian kauan / Et kai aikonut yksin tanssia? (EP, 2010) * Ei milloinkaan (2011) * Virta (2012) * Tänä iltana (2012) * Ava (2013) ===Musiikkivideot=== * Ei milloinkaan == Lähteet == == Aiheesta muualla == * Yhtyeen kotisivut Luokka:Suomalaiset pop rock -yhtyeet
Totuuden miekka

Totuuden miekka (Legend of the Seeker) on yhdysvaltalainen fantasia-aiheinen televisiosarja vuosilta 2008−2010. Sarja perustuu Terry Goodkindin The Sword of Truth -romaaneihin. Televisiolevitykseen sen kehittivät Kenneth Biller ja Stephen Tolkin, ja tuottajiin kuuluivat muun muassa Sam Raimi ja Robert Tapert. Totuuden miekan ensiesitys Yhdysvalloissa oli 1. marraskuuta 2008, missä sarja esitettiin syndikoidusti. Sarja uusittiin toiselle kaudelle tammikuussa 2009, mutta kolmatta kautta ei tilattu. Suomessa Totuuden miekkaa esitettiin Nelosella 3. syyskuuta 2011 alkaen. Totuuden miekka kertoo Richard Cypherista (Craig Horner), joka tapaa salaperäisen Kahlan Amnellin (Bridget Regan) kun tämä tulee hänen kotimaahansa Länsimaahan () etsimään vanhaa velhoa (Bruce Spence) ja antamaan erään kirjan Etsijälle, jonka on ennustettu kukistavan paha Darken Rahl (Craig Parker). == Lähteet == Luokka:2000-vuosikymmenen yhdysvaltalaiset draamasarjat Luokka:2010-luvun yhdysvaltalaiset draamasarjat Luokka:Yhdysvaltalaiset fantasiasarjat
Schwimmer

Schwimmer on muun muassa seuraavien henkilöiden sukunimi: * Benji Schwimmer (s. 1984), yhdysvaltalainen tanssija, koreografi ja näyttelijä * David Schwimmer (s. 1966), yhdysvaltalainen näyttelijä * Rosika Schwimmer (1877–1948), unkarilaissyntyinen feministi ja pasifisti.
Rakkaus, köyhyys ja sota

Rakkaus, köyhyys ja sota () on Christopher Hitchensin vuonna 2004 ilmestynyt essee- ja reportaasikokoelma. Osio ”Rakkaus” sisältää esseitä Hitchensin arvostamista kirjailijoista, joihin kuuluvat muun muassa Evelyn Waugh, James Joyce, Jorge Luis Borges ja Rudyard Kipling. ”Köyhyydessä” arvostellaan muun muassa Äiti Teresaa, Michael Moorea, Mel Gibsonia ja David Irvingiä. Sota käsittelee syyskuun 11. päivän iskuja. == Lähteet == == Aiheesta muualla == * Tomi Ervamaa: Mestarikolumnisti sotajalalla. Helsingin sanomat 25.9.2005. Luokka:Esseekokoelmat Luokka:Vuoden 2004 kirjat Luokka:Yhdysvaltalaiset tietokirjat
Frank Rankin

Frank G. Rankin (1. huhtikuuta 1891 Stratford, Ontario – 23. heinäkuuta 1932) oli kanadalainen ammattilaisena pelannut jääkiekkoilija, joka edusti Eaton Athletic Associationia ja Toronto St. Michael's Majorsia. Hän valmensi Toronto Granitesia, joka edusti Kanadaa voittoisasti talviolympialaisissa 1924. Vuonna 1912 Rankin teki peräti 20 maalia viidessä ottelussa. Vaikka hänen joukkueensa ei koskaan voittanut Allan Cupia, pelasi hän kahdesti sen loppuottelussa. Frank Rankin kelpuutettiin Hockey Hall of Fameen 1961. Luokka:Kanadalaiset jääkiekkoilijat Luokka:Vuonna 1891 syntyneet Luokka:Vuonna 1932 kuolleet Luokka:Hockey Hall of Fame
Haavoittumaton

Haavoittumaton on Yölinnun vuonna 2007 julkaistu yhdeksäs studioalbumi. Sen on tuottanut Esa Nieminen. Levyn tunnetuimmat kappaleet ovat nimikkokappaleen ”Haavoittumaton” lisäksi ”Preussinpunaista” ja Roy Orbison -lainakappale ”Kaunis nainen”. Levy nousi Suomen virallisen listan kolmannelle sijalle ja myi kultaa. Haavoittumaton on yksi yhtyeen myydyimpiä albumeita. Levyn kannen kuvan on ottanut Hannu Siitonen Parikkalasta. == Kappaleet == # # # # # # # # # # # # # == Kokoonpano == * Simo Silmu – laulu, haitari, taustalaulu * Matti Silmu – kitara * Markus Kuusijoensuu – sähkökitara * Kari Heiskari – bassokitara * Mikko Taipale – rummut * Saku Mansikkamäki – rummut kappaleet ”Jos sinut saan” ja ”Kaunis nainen” == Lähteet == Luokka:Vuoden 2007 albumit Luokka:Yölinnun albumit Luokka:Esa Niemisen tuottamat albumit
Young Americans (täsmennyssivu)

Young Americans voi tarkoittaa seuraavia: * Young Americans, David Bowien albumi vuodelta 1975 * ”Young Americans”, David Bowien kappale samannimiseltä albumilta * Kova keikka Lontoossa (engl. The Young Americans), rikoselokuva vuodelta 1993 * Young Americans, yhdysvaltalainen televisiosarja vuodelta 2000, Dawson’s Creek -sarjan spin-off * Young Americans, yksi vuonna 2011 ilmestyneen Take Me Home Tonight -elokuvan työnimistä.
Mennyttä miestä

Mennyttä Miestä on Yölinnun 8. studioalbumi, ja se on julkaistu vuonna 2005. Albumin on tuottanut Esa Nieminen. Levyn tunnetuimpia kappaleita ovat nimikkokappaleen Mennyttä miestä lisäksi Satukirjan prinsessa, Sä jäit mun uniin sekä Mä Putoan. Levy on rikkonut kulta- sekä platinalevyrajan. Albumi sai Emma-gaalassa Iskelmäalbumi-palkinnon vuonna 2005. == Kappaleet == # # # # # # # # # # # # # == Kokoonpano == * Simo Silmu – laulu, haitari * Matti Silmu – kitarat * Markus Kuusijoensuu – sähkökitara * Kari Heiskari – basso * Mikko Taipale – rummut, perkussionit * Saku Mansikkamäki – rummut kappaleessa Sulle vain * Esa Nieminen – piano, urut == Lähteet == Luokka:Vuoden 2005 albumit Luokka:Yölinnun albumit Luokka:Esa Niemisen tuottamat albumit
Hetkiin menneisiin – suurimmat laulut

Hetkiin menneisiin – suurimmat laulut on Yölinnun kolmas kokoelma-albumi, ja se on julkaistu vuonna 2009. Albumin on tuottanut Esa Nieminen. Albumi nousi parhaimmillaan Suomen virallisen listan sijalle 11., ja se on myynyt kultalevyyn oikeutetun määrän. == Kappaleet == # # # # # # # # # # # # # # # # # # # # == Lähteet == Luokka:Vuoden 2009 kokoelma-albumit Luokka:Yölinnun albumit Luokka:Esa Niemisen tuottamat albumit
Mankalan kosket

Mankalan kosket ovat Iitissä Kymijoessa olleet viisi koskea, Harakkakoski, Mustakoski, Tolppakoski, Vähäkäyrä ja Isokäyrä, jotka hävisivät näkyvistä, kun niiden alapuolella olevaan Kaurakoskeen valmistui 1952 Mankalan voimalaitos ja vesi nousi useita metrejä.Kun Tauno Palo oli hukkua Mankalankoskeen, ESS viitattu 10.1.2012 Koskilla on kuvattu kymmenen elokuvaa, muun muassa elokuvia Koskenlaskijan morsian ja Koskenkylän laulu. Koskenkylän laulussa Tauno Palo oli vähällä hukkua, kun lautta lähti omille teilleen. 1900-luvun alussa kosket kuvattiin kahdelle lyhytfilmille, joista toinen edusti Suomea Berliinin matkailunäyttelyssä 1911. ==Elokuvat== Iitissä ennen voimalaitoksen rakentamista kuvatut elokuvat: * Finland, Atelier Apollon 1911 tuottama dokumenttielokuva Berliinin matkailunäyttelyyn * Finlandia, ohjaus Erkki Karu ja Eero Leväluoma (1922) * Koskenlaskijan morsian, ohjaaja Erkki Karu (1923) * Muurmanin pakolaiset, ohjaaja Erkki Karu (1927) * Tukkijoella, ohjaus Axel Slangus ja Wilho Ilmari (1928) * Kahden tanssin välillä, ohjaus Waldemar Wohlström (1930) * Tukkipojan morsian, ohjaus Erkki Karu (1931) * Koskenlaskijan morsian, ohjaus Valentin Vaala (1937) * Tukkijoella, ohjaus Kalle Kaarna (1937) * Laulu tulipunaisesta kukasta, ohjaus Teuvo Tulio (1938) * Koskenkylän laulu, ohjaus Ilmari Unho (1947) * Hornankoski, ohjaus Teuvo Tulio ja Roland af Hällström (1949) * Rosvo Roope, ohjaus Hannu Leminen (1949) ==Lähteet== ==Aiheesta muualla== *Iitti, Länsi-Kymen kulttuuritie Luokka:Iitin luonto Luokka:Iitin historia Luokka:Pyhäjärven alue (Kymijoki) Luokka:Kymijoki Luokka:Suomen kosket
847 Naval Air Squadron

847 Naval Air Squadron (NAS) on Kuninkaallisen laivaston ilmavoimien RNAS Yeoviltoniin Somersetiin sijoitettu lentolaivue, jonka kalustona ovat maavoimilta lainatut Westland Lynx AH.7 helikopterit. Laivueen tehtävänä on tarjota tiedustelutietoja ja lähitulitukea merijalkaväen 3. kommandoprikaatille. Laivue tunnettiin alun perin nimellä 3. kommandoprikaatin lentolaivue, kunnes se muodostettiin uudelleen 1. syyskuuta 1995. ==Historia== Laivue tuki 1960-luvulla merijalkaväkeä Kauko-Idässä kalustonaan Whirlwind HAS.7 ja Wessex HU.5 -helikopterit. Laivue perustettiin uudelleen Falklandin sodan vuoksi 1982 kalustonaan 14 Westland Wessex HU.5 helikopteria ja lentäjineen pääasiassa RNAS Yeoviltonista värvättyjä laivaston lentäjiä. Kalusto siirrettiin Etelä-Atlantille RFA Engadinella sekä SS Atlantic Causewayllä. Siirryttyään maihin huhtikuussa laivue aloitti toimintansa San Carlosissa tarjoten maavoimille niiden tarvitseman ilmatuen. Argentiinan alueella olevien joukkojen antauduttua laivue siirrettiin Navy Pointiin eli Port Stanleya vastapäätä olevaan niemeen majoittuen tutkimusaseman tiloihin. Laivue viipyi Falklandeilla syyskuuhun. Laivue lakkautettiin sen palattua Britteinsaarille. Laivue perustettiin 1. syyskuuta 1995 uudelleen RNAS Yeoviltonissa 3. kommandoprikaatin lentolaivueesta. Laivueen tehtävänä oli kommandojen tukeminen ja sen kalustona oli Lynx ja Gazelle -helikopterit. Se osallistui Kosovon ja Sierra Leonen operaatioihin. Laivueen merkittävin tehtävä on ollut operaatio Telic Irakissa, jossa se on menettänyt toukokuussa 2006 Basrassa alasammuttuna Lynxin. Tuhossa sai surmansa viisi henkeä muun muassa laivueen silloinen päällikkö komentajakapteeni Darren Chapman. ==Lähteet== * * * * * * * Luokka:Fleet Air Arm Luokka:Yhdistyneen kuningaskunnan sotilasyksiköt Falklandin sodassa
848 Naval Air Squadron

848 Naval Air Squadron (NAS) on Kuninkaallisen laivaston ilmavoimien RNAS Yeoviltoniin Somersetiin sijoitettu lentolaivue, jonka kalustona ovat Westland Sea King HC.4 helikopterit. Laivueen tehtävänä on tarjota lentokoulutusta Commando Helicopter Forcen muille laivueille. ==Historia== Laivue oli mukana Falklandin sotatoimissa osana 3. kommandoprikaatia. ==Lähteet== * * * * * * * Luokka:Fleet Air Arm Luokka:Yhdistyneen kuningaskunnan sotilasyksiköt Falklandin sodassa
Hurdy Gurdy Man

Hurdy Gurdy Man on skottilaisen laulajan ja lauluntekijän Donovanin levyttämä kappale, joka julkaistiin singlenä toukokuussa 1968. Laulusta tuli kaupallinen menestys, ja sen mukaan nimettiin saman vuoden lokakuussa ilmestynyt albumi. Laulu oli hymni tuon aikakauden hippiliikkeen vapaudelle. "Hurdy Gurdy Man" edusti tyylillisesti kovempaa rokkia kuin Donovanin yleisesti levyttämät kappaleet. Voimakkaasti vääristeltyjen kitarasoundien lisäksi kappaleelta löytyi itämaisella luutulla tamburalla soitettuja osuuksia, jotka sadunomaisen lyriikan kanssa lisäsivät laulun psykedeelista vaikutelmaa. Soolokitaraosuuden soitti arvostettu sessiomuusikko Jimmy Page. "Hurdy Gurdy Man" nousi viiden myydyimmän singlen joukkoon sekä Englannissa että Yhdysvalloissa.Nyman s. 54. ==Lähteet== *Nyman, Jake: Onnenpäivät 2, Tammi, 1995, ISBN 951-31-0573-3 ===Viitteet=== Luokka:Vuoden 1968 kappaleet
Kelly Slater

Robert Kelly Slater (s. 11. helmikuuta 1972) on yhdysvaltalainen 11-kertainen surffauksen maailmanmestari. Hän on voittanut tittelin sekä kaikkien aikojen nuorimpana että vanhimpana kilpailijana. Hän aloitti uransa Keski-Floridan rannoilla. Surffauksen lisäksi hän on kirjoittanut aiheesta kaksi kirjaa ja suunnitellut omia surffilautojaan.Kelly Slater (February 11, 1972-) Surfline 2010Slater clinches 11th world title ESPN Action Sports == Lähteet == == Aiheesta muualla == * Luokka:Yhdysvaltalaiset lainelautailijat Luokka:Brasilialaisen jujutsun harjoittajat Luokka:Vuonna 1972 syntyneet Luokka:Elävät henkilöt
Pennat

Pennat eli vanhemmalta nimeltään viiriahvenet (Nemipteridae) on ahvenkaloihin kuuluva heimo. Heimon lajeja tavataan indopasifiselta merialueelta. Eräitä pentalajeja pidetään myös akvaarioissa. ==Taksonomia== Pentojen heimoon luokitellaan kuuluvaksi viisi sukua ja lähteestä riippuen yhteensä 62-64 lajia. Heimon lajit ovat melko läheistä sukua putsareille (Lethrinidae). Pennat sekä putsarit luokitellaan toisinaan yhdessä pikarellien (Centracanthidae) ja hammasahventen kanssa alalahkoon Sparoidea. ==Anatomia== Pennat kasvavat suurimmillaan noin 35 cm pitkiksi. Ruumiinrakenteeltaan ne ovat hoikkaruumiisia kaloja, joilla on yksi pitkä selkäevä. Pyrstöevä on usein haarautunut tai kuunsirpin muotoinen ja evän yläosa voi olla pidentynyt ja päättyy säiemäiseen lisäkkeeseen. Suu on lajeilla pieni tai keskikokoinen ja hampaat kartionmuotoiset. Eräillä Nemipterus- ja Pentapodus-suvun lajeilla osa hampaista on suurentunut. Osa Scolopsis-, Nemipterus- ja Pentapodus-suvun lajeista on hermafrodiitteja. Pentojen suomut ovat keskikokoiset ja väreiltään vaihtelevat. Usein kalat ovat punertavia, punaisia, keltaisin ja sinisin kuvioin. ==Levinneisyys ja elintavat== Pennat ovat mereisiä kaloja, joita tavataan indopasifisen merialueen länsiosista. Ne elävät lähellä muta- tai hiekkapohjaa aina 400 metrin syvyyteen asti. Osa lajeista elää kivikkoisemmilla alueilla ja koralliriutoilla. Suurin osa heimon kaloista on petoja, jotka syövät pienempiä kaloja, äyriäisiä ja monisukamatoja. Osa pennoista syö myös planktonia. Pentojen kutuaika vaihtelee suuresti lajeittain. Pienillä pentalajeilla enemmistö kaloista on naaraita, kun taas suuremmilla lajeilla koiraat muodostavat enemmistön. Eräitä pentalajeja pidetään akvaarioissa. Ne ovat myös tärkeitä ruokakaloja levinneisyysalueellaan. Niitä myydään tuoreena, kuivattuna ja suolattuna, savustettuna sekä säilykkeinä. ==Lähteet== Luokka:Välskärikalat
Ikuisuuden laakso

Ikuisuuden laakso on suomalainen roolipelikirja, joka kertoo pingviineistä. Teos on toistaiseksi käännetty ainoastaan tanskaksi (Evighedens dal). Tanskalainen kustantaja on Rollespilsakademiet. Se on ensimmäinen suomalainen roolipelikirja, joka on käännetty vieraalle kielelle. Ikuisuuden laakso julkaistiin roolipelifestivaali Ropeconissa perjantaina 31. heinäkuuta 2009. Kirjaa suunnitellaan myös käännettäväksi englannin kielelle (The Valley of Eternity), jonka julkaisee Cubicle 7. == Säännöt ja pelin kulku == Ikuisuuden laaksossa säännöt ovat pelaajien ja pelinjohtajan työkalu, jolla peliin tuodaan jännitystä ja yllätyksiä. Joskus pelinjohtaja päättää mitä tapahtuu, joskus taas on jännittävämpää heittää noppaa. Tyypillisimpiä tilanteita, joissa sääntöihin joutuu turvautumaan ovat taistelu, takaa-ajo ja filosofisten voimien tai jäätikön lahjojen käyttö. Nopanheittoon käytetään tavallista, kuusisivuista noppaa. Noppa määrää muun muassa taisteluissa hyökkäyksen onnistumisen ja sen tekemät vauriot. Tärkeässä asemassa ovat rasva ja lämpö. Ne määrittelevät paljon pingviinien fyysisiä voimia. === Rodut === * Keisaripingviini * Kuningaspingviini * Päätön paroni * Töyhtöpingviini * Jääpingviini * Kalliotöyhtöpingviini * Antipingviini === Erikoisvoimat === ==== Filosofiset voimat ==== * Ajatuksen voima * Harha * Hyljesuojelija * Hämäys * Lumen lämpö * Lumihiutale * Lumipallo * Lumiviitta * Lämmön lahja * Mereltä maalle * Meren rakastama * Meren varjo * Mielen vankila * Tappava isku * Terävä nokka * Valheen laulu * Voittamaton argumentti * Yksi monista ==== Jäätikön lahjat ==== * Hiljainen maisema * Jääpiikki * Jäätikön lapsi * Jäätikön ääni * Jääviha * Lämmön varastaja * Lumen näkö * Lumi ja jää * Lumimyrsky * Lumisokeus * Railo * Railokatse * Suunnistus * Teroitettu nokka * Viima === Seikkailut === * Hylkeen surma * Lämminkivi === Viholliset === * Miekkavalas * Kihu * Merileopardi * Merinorsu * Albatrossi * Krillihylje * Lumimyrskyliitäjä == Lähteet == * Juhana Pettersson: Ikuisuuden Laakso. Pohjoismaisen roolipelaamisen seura ry, 2009 * http://www.nordicrpg.fi/tiedotusvalineet/ensimmaiset-kaannokset-suomalaisesta- roolipelista/ * http://www.nordicrpg.fi/2011/07/ikuisuuden-laakso-tanskaksi/ == Aiheesta muualla == * http://www.nordicrpg.fi/julkaisut/ikuisuuden-laakso/ * http://rollespilsakademiet.dk/webshop/books/evighedensdal.html (tanskankielinen versio) Luokka:Suomalaiset roolipelit Luokka:Pöytäroolipelit
Taikataikina

Taikataikina on perinteinen itse valmistettava askartelumassa. Sitä voidaan kutsua myös suolataikinaksi. Taikinaksi massaa sanotaan siksi, että valmistustarpeet löytyvät yleensä keittiöstä. ==Valmistus== Massa koostuu yhdestä osasta vettä, yhdestä osasta suolaa ja kahdesta osasta vehnäjauhoa.The Dough It Yourself Handbook, Morton Salt Company, Division of Morton-Norwich Products, Chicago, Illinois 1975 Vehnäjauhojen sijaan voi käyttää myös perunajauhoja, jotta lopputuloksesta tulee sileämpi. Elastisuuden lisäämiseksi massassa voi käyttää myös tilkan ruokaöljyä. thumb|Taikataikinasta tehty kirjatuki. ==Käyttö== Valmis massa säilyy käyttövalmiina jääkaapissa tiiviissä muovikelmussa jopa kaksi viikkoa.Joka sään puuhakirja, Jane Bull, WSOY 2004 Kuivuneen taikinan voi elvyttää lisäämällä siihen vettä. Taikataikina ei sovellu syötäväksi, mutta on kuitenkin myrkytön. Siksi se sopii hyvin lasten muovailtavaksi. Alun perin lasten leikkeihin tarkoitettu massa on alkanut saavuttaa suosiota myös taiteen muotona. Työstämisessä voidaan käyttää samoja työkaluja kuin esimerkiksi keramiikkasaven muotoilussa. ==Tekniikat== Valmiit teokset voi paistaa uunissa tai massan voi antaa itsekseen kovettua. Uunissa massateokset saattavat halkeilla. Massan täytyy olla kunnolla kovettunut ennen teoksen viimeistelyä. Siihen erilaisia tekniikoita ovat maalaaminen esimerkiksi vesi- tai akryyliväreillä, lakkaaminen, pelkkä ruskeaksi paistaminen tai käsittely munanvalkuaisella ennen paistamista. Taikataikinasta voi tehdä esimerkiksi koruja, veistoksia, miniatyyritavaroita, käyttö- ja koriste-esineitä ym. taideteoksia. ==Lähteet== Luokka:Käsityöt
Claës Björnberg

Claës Enrique Björnberg (31. joulukuuta 1859 Pori – 11. tammikuuta 1931 Helsinki) oli suomalainen insinööri ja yritysjohtaja, joka perusti Myllykoski Oyj:n edeltäjän Myllykoski Träsliperi Aktiebolagin. Porilaiseen kauppiassukuun syntynyt Claës Björnberg ja hänen veljensä Fredrik Björnberg, joka myöhemmin toimi Vaasan läänin kuvernöörinä, perustivat vuonna 1892 Myllykoskelle (nykyään Kouvolaa) Kymijoen rannalle Myllykoski Träsliperi Aktiebolag -yhtiön. Yhtiöjärjestyksessä sen toimialaksi ilmoitettiin ”harjoittaa puunhiontaa sekä siihen liittyvää puujalostusta ja liiketoimintaa”. Tätä yhtiötä pidetään vuonna 2011 UPM-Kymmene Oyj:lle myydyn Myllykoski Oyj:n edeltäjänä. Claes Björnberg toimi perustetun yhtiön isännöitsijänä neljännesvuosisadan ajan. Hän kehitti puuhiomoa ja myöhemmin myös paperintuotantoa, joka aloitettiin Myllykoskella vuonna 1905. Hän kehitti itse tehtaan ensimmäiselle paperikoneelle myös uuden paperilajin, ohuen viivoitetun savukepaperin. Tämä paperilaji saavuttikin pian suuren kysynnän. Claes Björnberg vetäytyi yhtiöstä ja paperinvalmistuksesta vuonna 1918, kun hänen poikansa Björn Björnberg, joka oli valmistunut insinööriksi ja jota oli koulutettu isänsä seuraajaksi, sai surmansa sisällissodassa Loviisassa. Björnberg järkyttyi suuresti poikansa menetyksestä ja päätti vetäytyä syrjään tehtaan johtotehtävistä. Hän asettui asumaan Elimäelle Wärälän kartanoon, joka vuosikymmenien ajan oli hänen sukunsa ja jälkeläisten Stigzeliusten omistuksessa. Björnbergin veljekset kehittivät Myllykosken pienestä ja vaatimattomasta puuhiomosta 25 vuodessa merkittävän teollisuuslaitoksen. Claës Björnbergiä pidetäänkin eräänä Suomen hiomo- ja paperiteollisuuden uranuurtajana. Claës Björnbergin vetäytyminen pois Myllykoski Träslieri Aktiebolagin toiminnasta johti Yhtyneet Paperitehtaat Oy:n perustamiseen vuonna 1919. Suomalaisten paperitehtaitten agenttina Pietarissa toiminut Rudolf Walden osti runsaan kolmanneksen Myllykoski Träsliperi Aktiebolagin osakekannasta osakkeiden enemmistön jäädessä edelleen Björnbergien suvun omistukseen. Walden sulautti omistamansa Aktibolag Simpeleen ja Osakeyhtiön Jämsänkosken sekä Myllykoski Träsliperi Aktiebolagin vuonna 1919 yhdeksi osakeyhtiöksi, jonka toiminimeksi hyväksyttiin Yhtyneet Paperitehtaat Osakeyhtiö. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1859 syntyneet Luokka:Vuonna 1931 kuolleet
Ajankohta

Ajankohta oli laaja-alaisesti kulttuuria ja yhteiskuntaa käsittelevää aikakauslehti, joka alkoi ilmestyä vuoden 1967 alusta. Lehti lakkautettiin jo vuoden kuluttua taloudellisten vaikeuksien vuoksi. Päätoimittaja oli Pentti Holappa. Lehti käsitteli kulttuuria ja päivän politiikkaa. Vakiopalstoina oli muun muassa ravintolat, joissa arvioitiin ravintoloita eri puolilla maata. Lehden avustajina oli useita 1960-luvun kulttuurivaikuttajia, muun muassa Antero Jyränki, Paavo Lipponen, Pasi Rutanen, Kari Lehtola, Pekka Lounela, Reino Paasilinna, Jorma Ojaharju, Klaus Mäkelä, Eila Pennanen, Peter von Bagh, Aulikki Oksanen, Pekka Gronow, Timo K. Mukka, Jarno Pennanen, Taisto-Bertil Orsmaa. ==Lähteet== Luokka:Suomalaiset yhteiskunnalliset lehdet Luokka:Suomalaiset kulttuurilehdet Luokka:Ilmestymästä lakanneet suomalaiset aikakauslehdet
ARA Cabo San Antonio

ARA Cabo San Antonio (runkonumero Q-42) oli Argentiinan laivaston maihinnousualus (), joka valmistettiin Argentiinassa AFNEn Rio Santiagon telakalla. Aluksen suunnittelu perustui Yhdysvaltain laivaston De Soto County -luokan maihinnousualuksiin. Se kykeni kuljettamaan jopa 23 keskiraskasta panssarivaunua ja 700 miestä varusteineen.Gardiner, Robert s. 11 == Palvelus == Alus osallistui Falklandin sotaan kuljettaen kaksikymmentä 1. maihinnousupataljoonan panssaroitua LVTP7 AMTRAC -maihinnousuajoneuvoa sekä LARC-V -kuljetusamfibioajoneuvoa, joilla siirrettiin 2. merijalkaväkipataljoonan D- ja E-komppania Yorke Bayhin. Tämän operaation päätyttyä alus ei enää osallistunut sotatoimiin lukuun ottamatta Port Stanleyn miinoittamista. Alus poistettiin palveluksesta 1997. ==Lähteet == * === Viitteet === Luokka:Argentiinalaiset Falklandin sodan sotalaivat Luokka:Argentiinan laivaston sotalaivat Luokka:Maihinnousualukset
Fredrik Geronimo Björnberg

Fredrik Geronimo Björnberg (31. toukokuuta 1857 Pori – 29. joulukuuta 1924) oli suomalainen sotilas, teollisuusyrittäjä ja virkamies. Hän perusti 1892 yhdessä veljensä Claes Björnbergin kanssa Myllykoski Träsliperi Aktiebolagin. Eversti Fredrik G. Björnberg toimi ministerivaltiosihteerin apulaisena sekä Vaasan läänin kuvernöörinä. Björnberg toimi upseerina 1878–1898, sai eron everstinä ja oli Suomen Pankin Pietarin konttorin komissaari 1897–1906. Vaasan läänin kuvernööri hän oli 1900–1903 ja 1905–1906 sekä ministerivaltiosihteerin apulainen 1906–1909.Otavan Iso tietosanakirja, osa 1, p. 1292. Otava 1967. Björnberg toimi Myllykoski Träsliperi Aktiebolagin hallituksen puheenjohtajana ja tuki neljännesvuosisadan ajan veljeään, isännöitsijänä toiminutta Claes Björnbergiä. Veljekset kehittivät yhdessä pienestä puuhiomosta huomattavan teollisuulaitoksen. Myllykosken Träsliperi Aktiebolag siirtyi vuonna 1919 osaksi Yhtyneet Paperitehtaat Osakeyhtiötä. Uuden yhtiön perustavassa yhtiökokouksessa 1920 hallituksen puheenjohtajaksi valittiin kenraali Rudolf Walden. Björnberg valittiin hallituksen jäseneksi, jossa tehtävässä hän toimi kuolemaansa saakka 1924. ==Lähteet== ==Aiheesta muualla== * Fredrik Geronimo Björnberg. Kuka kukin oli. Wikisource. Luokka:Vaasan läänin maaherrat Luokka:Suomalaiset yritysjohtajat Luokka:Suomalaiset sotilaat Luokka:Vuonna 1857 syntyneet Luokka:Vuonna 1924 kuolleet